Palmikuid ja pitskudet olen tahtnud ühte õlasalli kokku kududa. Siin esimene katsetus.  Hakkasin aga ülevalt kaela juurest kuduma ja nii nagu ta vardalt tuli, nii ta nüüd siis siit paistab.      Need lillemotiivid leiutasin ise ja tegemise käigus tundus, et rohkem kui üks motiivi-rida palmikute vahele, neid ei olegi tarvis. Sattus kenasti õla peale jooksma see lillemotiividega osa.      Mulle endale väga meeldib, kuis ta  välja kukkus. Lõng on muidugi taevalik - Hjertegarni Cashmere. Seda kooks veel ja veel. Imeliselt pehme on see sall!  Lõnga kulus tiba üle 3 toki, varras 3,5mm.                 Selle salli kudumiseks kulus mul tavalisest rohkem aega, sest olen oma randmetega hädas olnud. Hetkel on nagu korras, kuid püüan end kudumisega tagasi hoida.    Tänan siiralt kõiki, kes on häid soove ja nõuandeid läkitanud!